Playa Girón

Playa Girón estas malgranda loĝloko ĉe la suda marbordo de la insulo Kubo, en la "golfeto de porkoj".

Proksime de Playa Girón en aprilo 1961 albordiĝis trupoj da ekzilaj kubanoj, ekipitaj kaj subtenitaj de la usona registaro, cele al la konkero de la insulo kaj forpelo de la komunisma reĝimo. La invado malsukcesis. Iuj objektoj kaj ampleksaj informoj pri la albordiĝo videblas en loka muzeo. Playa Girón havas malgrandan flughaveneton.

Inter esperantistoj la loko aparte konatiĝis en somero 1990, kiam la 46-a Internacia Junulara Kongreso de TEJO okazis tie.

 Vidu ankaŭ 
 Invado de la Porkogolfeto

Kategorio:Urboj de Kubo
Kategorio:Provinco Matanzas
Girón